કેન્દ્ર સરકાર, વિશેષ કરીને નાણા મંત્રાલય વચ્ચે ઉગ્ર મતભેદો તથા મધ્યસ્થ બેંકના નાયબ ગવર્નર વિરલ આચાર્યની વધુ સ્વાયતતાની માંગણી સાથેહસ્તક્ષેપ સામે ચેતવણીના અહેવાલો બહાર આવતાં સરકાર ભારે નારાજ છે. સરકારને ડર છે કે આ કારણે રોકાણકારોમાં દેશની ઈમેજને ધકકો લાગશે. જો કે આ મામલે રિઝર્વ બેંકના ગવર્નર ઉર્જીત પટેલનું રાજીનામું માંગી લેવાય તેવી શકયતા ઓછી છે, પણ પટેલ ખુદ એક તબકકે રાજીનામું આપવા નજીક પહોંચ્યા હતા. રિઝર્વ બેંકના હલ્લાબોલ છતાં સરકાર આ મામલે ચૂપકીદી જાળવવાના મૂડમાં છે.